2020. gada 6. oktobrī Noteikumi Nr. 621

Rīgā (prot. Nr. 59 8. §)

**Datu valsts inspekcijas maksas pakalpojumu cenrādis**

Izdoti saskaņā ar

Fizisko personu datu apstrādes likuma

19. panta trešo daļu un

Likuma par budžetu un finanšu vadību

5. panta devīto daļu

1. Noteikumi nosaka Datu valsts inspekcijas sniegto maksas pakalpojumu cenrādi (turpmāk – cenrādis) un kārtību, kādā iekasē maksu par datu aizsardzības speciālista kvalifikācijas eksāmena kārtošanu.

2. Datu valsts inspekcija sniedz maksas pakalpojumus saskaņā ar cenrādi (pielikums).

3. Samaksu par datu aizsardzības speciālista kvalifikācijas eksāmena kārtošanu veic vienā no šādiem veidiem:

3.1. ar maksājumu karti maksājumu karšu pieņemšanas terminālī, veicot maksājumu Datu valsts inspekcijā;

3.2. ar tāda maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.

4. Samaksu par datu aizsardzības speciālista kvalifikācijas eksāmenu veic pirms attiecīgā eksāmena kārtošanas līdz pieteikšanās termiņa beigām.

5. Noteikumi stājas spēkā 2020. gada 9. oktobrī.

6. Atzīt par spēku zaudējušiem Ministru kabineta 2013. gada 24. septembra noteikumus Nr. 992 "Datu valsts inspekcijas maksas pakalpojumu cenrādis" (Latvijas Vēstnesis, 2013, 191. nr.; 2014, 160. nr.).

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns